CELEX: E2010P0011
Language: lt
Date: 2010-08-10 00:00:00
Title: 2010 m. rugpjūčio 10 d. ELPA priežiūros institucijos ieškinys Lichtenšteinui (Byla E-11/10)

28.10.2010   
            
            
               LT
            
            
               Europos Sąjungos oficialusis leidinys
            
            
               C 292/27
            
         2010 m. rugpjūčio 10 d. ELPA priežiūros institucijos ieškinys Lichtenšteinui
   (Byla E-11/10)
   2010/C 292/09
   ELPA priežiūros institucija, atstovaujama Xavier Lewis ir Markus Schneider, atliekančių ELPA priežiūros institucijos (rue Belliard/Belliardstraat 35, 1040 Bruxelles/Brussel, BELGIQUE/BELGIË) įgaliotinių funkcijas, 2010 m. rugpjūčio 10 d. pateikė ieškinį Lichtenšteinui ELPA teisme.
   ELPA priežiūros institucija prašo ELPA teismo:
   
               1)
            
            
               pripažinti, kad per nustatytą laikotarpį nesiėmusi priemonių, būtinų Europos ekonominės erdvės susitarimo XVIII priedo 21b punkte nurodytam teisės aktui (2006 m. liepos 5 d. Europos Parlamento ir Tarybos direktyva 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija)), suderintam su EEE susitarimu jo 1 protokolu, įgyvendinti arba apie jas nepranešusi Institucijai, Lichtenšteino Kunigaikštystė neįvykdė įsipareigojimų pagal direktyvos 33 straipsnį ir EEE susitarimo 7 straipsnį;
            
         
               2)
            
            
               nurodyti Lichtenšteino Kunigaikštystei padengti bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
   
               —
            
            
               prašyme nurodoma, kad Lichtenšteinas neįgyvendino 2006 m. liepos 5 d. Europos Parlamento ir Tarybos direktyvos 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija),
            
         
               —
            
            
               prašyme nurodyta, kad, remiantis Direktyvos 33 straipsniu, susietu su EEE jungtinio komiteto sprendimu Nr. 33/2008, Lichtenšteinas privalėjo imtis būtinų priemonių iki 2009 m. vasario 1 d. užtikrinti, kad būtų visiškai laikomasi direktyvos nuostatų, ir perduoti ELPA priežiūros institucijai šių nuostatų tekstą,
            
         
               —
            
            
               ELPA priežiūros institucija teigia iš Lichtenšteino vyriausybės negavusi informacijos apie tai, kad šis aktas buvo visiškai įgyvendintas, ir negavusi jokios kitos informacijos, kuri leistų teigti, kad tai buvo padaryta,
            
         
               —
            
            
               Lichtenšteino vyriausybė neginčijo, kad aktas nebuvo laiku įgyvendintas.